Rikunarita-ORG/Wikinium huggingface dataset:
# Бара

Бара во Катлановско Блато, Македонија
**Бара** — водно пространство, тело на стоечка вода во помала вдлабнатина во земјата, било природно или вештачко, кое обично е помало од езеро. Тие можат да се појават природно во поплавените површини како дел од речниот систем од излевање на реките при висок водостој или пак при природно излевање на водите од коритото во пониски рамничарски предели со низок просечен пад поради надморската височина, или може да бидат малку изолирани депресии односно вдлабнатини во релјефот како што се пролетни полнењеа на базени/вдлабнатини и прериски дупки, додека во варовнички предели (во Македонија) тоа може да се вртачите во кои при топење на снеговите може да создаваат бари. Барите може да содржат плитка вода со блата и мочуришта и водни растенија и животни. Во географската терминологија на македонските дијалекти именката бара означува вдлабнатинка во која се собира или се задржува вода. Во тој однос нејизното значење е слично на вир или локва.

## Одлики

Воопштено, барите се водните површини односно водните станишта на мочуриштата. Бара е поголемо водено станиште (површина до 8 ха) во кое водената маса е на ниско ниво. Поради тоа, сончевата светлина допира до дното овозможувајќи процес на фотосинтеза и успешно загревање на водата во барата. Водата во барите може да биде присутна, или може да пресуши. Бојата на водата во барите може да биде од костенливо кафена до зеленкаста, во зависност од длабочината на барата, како и видот на дното и присутните подводни растенија. Барите се одликуваат со буен растителен (посебни видови на барска вегетација) и растителен свет (барска фауна на инсекти, водоземци, влекачи и птици).

## Топонимија

Именката бара е доста е раширена во топонимијата во Македонија и словенските земји, па така именката бара и изведенки од неа може да се однесува и на:

* Барово — село во областа Каршијак, Општина Сопиште, Скопско
* Барово – село во областа Тиквеш, Општина Демир Капија
* Студена Бара – село во областа Средорек (Кумановско), Општина Куманово

## Галерија

* Бара во мочуриштето Сини Вирој
* Бара во мочуриштето Сини Вирој
* Бара во мочуриштето Сини Вирој
* Бара во мочуриштето Сини Вирој
* Бара во мочуриштето Сини Вирој
* Бара во мочуриштето Сини Вирој
* Бара во мочуриштето Сини Вирој
* Бара во Моноспитовско Блато
* Бара во Студенчишко Блато

## Наводи
# Цаконски јазик

| Цаконски |
| --- |
| τσακώνικα |
| Застапен во | Грција |
| Подрачје | Источен Пелопонез, околу планината Парнон |
| Народ | Tsakonians |
| Говорници | 2,000–4,000  (2018) |
| Јазично семејство | индоевропско
* хеленски
	+ дорски
		- Doric proper
			* Laconian
				+ **цаконски**
 |
| Дијалекти | Propontis †
Northern
Southern
Western? † |
| Јазични кодови |
| ISO 639-3 | tsd |
| Linguasphere | 56-AAA-b |
|  |
| Tsakonian is classified as Critically Endangered by the UNESCO Atlas of the World's Languages in Danger |
|

 |

**Цаконскиот јазик** (грчки: τσακώνικα) е мошне дивергентна современа варијанта на грчкиот јазик, кој се говори во регионот на Цаконија на Пелопонез, Грција. За разлика од сите други современи варијанти на грчкиот јазик, цаконскиот води потекло од дорскиот дијалект на старогрчки, а не од атичко-јонската група. Иако конвенционално е третиран како дијалект на грчкиот, тој претставува засебен јазик.
Цаконскиот јазик е критично загрозен, а останати се само неколку стотици/илјади, главно постари луѓе, кои течно го говорат. Иако цаконскиот и стандардниот грчки се поврзани, тие не се меѓусебно разбирливи јазици.

## Наводи
# Плодна Полумесечина

Карта на Плодната Полумесечина
**Плодна Полумесечина** — подрачје во Југозападна Азија и најисточниот дел на Северна Африка, кое ги опфаќа долините на четирите големи реки Нил, Јордан, Тигар и Еуфрат, каде што историски се развиле земјоделството и раните (првите) човечки цивилизации, поради што е познато и како *лулка на цивилизациите*. Поточно, подрачјето наречено Плодна Полумесечина ги опфаќа Левантот на источниот брег на Средоземното Море на исток, Месопотамија со теченијата на Тигар и Еуфрат до Персискиот Залив на запад и долното течение на Нил со Горниот и Долниот Египет на југ и југоисток, при што на југ е ограничен од Сириската Пустина, а на север од масивите на планинските венци на Таур и Арарат, при што подрачјето има облик на полумесечина и површина помеѓу 400.000 и 500.000 км2.

Називот *Плодна Полумесечина* за ова подрачје е воведен од американскиот археолог Џејмс Хенри Брестед од Универзитетот во Чикаго, поттикнат од фактот дека станува збор за плодна земја чиј облик наликува на полумесечина. Ова е подрачје и на првите човекови цивилизации Сумер, Акад и Древен Египет, каде што се осмислени и пронајдени првите човекови изуми, какви што се развојот на писменоста, пронаоѓањето на тркалото, стаклото, а поради самата плодност, развиени се и земјоделството и наводнувањето.

Денешни држави со значајна територија во рамките на Плодната Полумесечина се Ирак, Сирија, Либан, Кипар, Јордан, Израел, Палестина, Египет, како и југоисточните делови на Турција и западните делови на Иран. Терминот се користи и во меѓународната геополитика и дипломатските односи.

## Наводи
# Ѕвезден каталог

Илустрација на соѕвездието Персеј (по Персеј од грчка митологија) од ѕвездениот каталог објавен од германскиот астроном Јоханес Хевелиј во 1690 г.
**Ѕвезден каталог** — астрономски каталог кој се однесува на ѕвездите. Во астрономијата, многу од ѕвездите се означени со броеви. Постојат голем број на различни ѕвездени каталози кои се направени за различни цели во текот на годините, а овде ќе вклучиме само некои од најкористените. Повеќето каталози се достапни во електронска форма и може слободно да ги симнете од центарот за податоци на НАСА, но и од други места (видете ги надворешните врски на крајот).

## Низ историјата

Првиот каталог на ѕвезди е составен од двајца Кинези астрономи Ши Шен и Ган Де, во 4 век п.н.е. Ши Шен ја составил книгата *Ши Шен астрономија* (石申天文, Shi Shen tienwen), а Ган Де *Астрономско набљудување на ѕвездите* (天文星占, Тјенвен сјингџен).

Во 2 век, Птоломеј објавил ѕвезден каталог како дел од неговата книга *Алмагест*, а во неа се вклучени 1.022 ѕвезди кои биле видливи од Александрија. Овој каталог се користел во западниот и арапскиот свет повеќе од илјада години.

Поголем број на ѕвездени каталози се печатени од исламските астрономи во средниот век.

## Обележување според Бајер и Флемстид

Два система од историските каталози се останати до денешни дни. Првиот систем доаѓа од книгата на Бајер *Уранометрија* и се однесува на сјајните ѕвезди. Вториот систем доаѓа од книгата на Џон Флемстид *Historia coelestis Britannica*.

## Целосни небесни каталози

Бајер и Флемстид забележале само неколку илјади ѕвезди. Теоретски, целосните ѕвездени каталози се обидуваат да ги забележат сите ѕвезди на небото. Постојат буквално илјадници милиони а можеби и билиони ѕвезди кои се видени преку телескоп, па според тоа оваа задача е невозможна.

### HD/HDE

Каталогот HD е печатен во периодот 1918–1924. Го покрива целото небо до околу 9 или 10 магнитуда, и е посебен затоа што прв се обидува да го категоризира спектралниот тип на ѕвездите.

## Белешки

## Надворешни врски

* NASA Astronomy Data Center Архивирано на 10 април 2006 г.
* Centre de Données astronomiques de Strasbourg Архивирано на 23 јуни 2007 г.
* Sloan Digital Sky Survey
* IAU FAQ on "Naming Stars" Архивирано на 9 февруари 2010 г.
* Name a Star? The Truth about Buying Your Place in Heaven
* Astronomical Catalog Designations: Standardized List for Online Databases Архивирано на 22 април 2007 г.
* Hartmut Frommert's list of star catalogues Архивирано на 23 април 2006 г.
* Gaia astrometric satellite
# Небраска

Знаме на Небраска
**Небраска** е сојузна држава од САД, којашто се наоѓа во централниот дел од земјата. Главен град на Небрсака е Линколн, а најголем град е Омаха, кој се наоѓа на границата со сојузната држава Ајова.

## Небраска како тема во уметноста и во популарната култура

* „Небраска“ (англиски: *Nebraska*) — песна од истоимениот албум на американскиот рок-музичар Брус Спрингстин (*Bruce Springsteen*) од 1982 година.

## Наводи